40వ భారతీయ అంతర్జాతీయ చలన చిత్రోత్సవం

40వ అంతర్జాతీయ చలన చిత్రోత్సవం 2009 నవంబరు 23 నుండి డిసెంబరు 3 వరకు  గోవాలోని పనాజీలో జరిగింది. ఈ కార్యక్రమానికి నటులు వహీదా రెహ్మాన్, మమ్ముట్టి ముఖ్య అతిథులుగా హాజరయ్యారు. ఐదు చిత్రాలతో అస్సామీ సినిమా 75 సంవత్సరాల వేడుక కూడా జరిగింది. ఈ కార్యక్రమంలో అస్సామీ సినీముఖ్యులు జాహును బారువా, జ్ఞానడ కాకోటి, బిద్యారావు, మంజు బోరా తదితరులు పాల్గొన్నారు. తొలిసారిగా, మాలెగావ్ ఇండస్ట్రీ ఆఫ్ రీమేక్స్ వారి రెండు చిత్రాల ప్రదర్శనతో అంతర్జాతీయ వేదికను అందుకుంది.

సినీ పరిశ్రమలో 50 సంవత్సరాలు పూర్తి చేసిన ఆశా పరేఖ్, షర్మిలా ఠాగూర్, సౌమిత్రా ఛటర్జీలకు గోల్డెన్ జూబ్లీ రెట్రో విభాగంలో గుర్తింపు లభించింది. బ్రెజిల్ డైరెక్టర్ జోవా బాటిస్టా డి ఆండ్రేడ్ పోటీ జ్యూరీకి నాయకత్వం వహించాడు. కెనిచి ఒకుబు (జపాన్), జీన్-మిచెల్ ఫ్రోడాన్ (ఫ్రాన్స్), సరికా తఖూర్ (భారతదేశం), విక్ సరిన్ (కెనడా) మొదలైనవారు జ్యూరీలో ఇతర సభ్యులుగా ఉన్నారు.

thumb| 2009, నవంబరు 23న గోవాలోని పనాజీలోని కాలా అకాడమీలో జరిగిన 40వ అంతర్జాతీయ చలన చిత్రోత్సవం ప్రారంభోత్సవంలో మిస్టర్ జోవా బాటిస్టా డి ఆండ్రేడ్ (బ్రెజిల్) నేతృత్వంలోని జ్యూరీ ఆఫ్ కాంపిటీషన్ విభాగం, సభ్యులతో పాటు, మిస్టర్ విక్ సరిన్ (కెనడా), మిస్టర్ కెనిచి ఒకుబు (టోక్యో) శ్రీమతి సరికా (ఇండియా), మిస్టర్ జీన్-మిచెల్ ఫ్రోడాన్ (ఫ్రాన్స్)

భారతీయ అంతర్జాతీయ చలన చిత్రోత్సవం 1952లో స్థాపించబడింది. ఆసియాలో జరుగుతున్న అత్యంత ముఖ్యమైన చలన చిత్రోత్సవాలలో ఇదీ ఒకటి. భారతదేశంలోని పశ్చిమ తీరంలో గోవా రాష్ట్రంలో ప్రతిఏటా ఈ చిత్రోత్సవం జరుగుతుంది. ప్రపంచంలోని సినిమావాళ్లకు చలనచిత్ర కళపై నైపుణ్యాన్ని ప్రదర్శించడానికి ఒక వేదికను అందించడమే ఈ చిత్రోత్సవం లక్ష్యం. దీనిద్వారా దేశాల చలన చిత్ర సంస్కృతులను వారి సామాజిక, సాంస్కృతిక నేపథ్యాలను అర్థం చేసుకోవడానికి, అభినందించడానికి ఈ చిత్రోత్సవం దోహదం చేస్తుంది, ప్రపంచదేశాల ప్రజలలో స్నేహం, సహకారాన్ని ప్రోత్సహిస్తుంది. ఫిల్మ్ ఫెస్టివల్స్ డైరెక్టరేట్ (సమాచార, ప్రసార మంత్రిత్వ శాఖ ఆధ్వర్యంలో), గోవా రాష్ట్ర ప్రభుత్వం సంయుక్తంగా ఈ ఉత్సవాన్ని నిర్వహిస్తాయి.

 విజేతలు 
 ఉత్తమ చిత్రం: గోల్డెన్ పీకాక్ అవార్డు: "లియోన్ డై" దర్శకత్వం వహించిన "కెనాట్ లైవ్ వితౌట్ యూ" (తైవానీస్ చిత్రం)  
 స్పెషల్ జ్యూరీ అవార్డు: సిల్వర్ పీకాక్ అవార్డు: "జార్జి ఓవాష్విలి" దర్శకత్వం వహించిన "ది అదర్ బ్యాంక్" (జార్జన్ ఫిల్మ్) 
 ఉత్తమ దర్శకుడిగా సిల్వర్ పీకాక్ అవార్డు: "ఓనీ లెకామ్టే" దర్శకత్వం వహించిన "ఎ బ్రాండ్ న్యూ లైఫ్" (దక్షిణ కొరియా చిత్రం)

 అధికారిక ఎంపికలు 
 ప్రత్యేక ప్రదర్శనలు 
 ప్రారంభ చిత్రం 
 "హీ పింగ్" (చైనీస్ చిత్రం) "గోధుమ"

 ముగింపు చిత్రం 
 "పెడ్రో అల్మోడావర్" (స్పానిష్ చిత్రం) "బ్రోకెన్ ఎంబ్రేసెస్"

 మూలాలు 

 బయటి లింకులు 
 

వర్గం:సినిమా పురస్కారాలు
వర్గం:భారత అంతర్జాతీయ చలన చిత్రోత్సవం